Isobel Campbell and Mark Lanegan - «Hawk»
(V2 / Tuba) 

Usikkert hvem som er skjønnhet og udyr. 
Egentlig er dette et omvendt Nancy&Lee-fellesskap; Campbell er initiativtager, låtskriver og diktatorisk produsent. 
En ting er at det fra et feministisk ståsted er interessant at Lanegan blir brukt for brummingen sin, og den alene. 

En annen er den åpenbare Tarantino-lydskyen som henger over prosjektet. 
At de fremdeles opererer farlig nært plagiat av alt fra nevnte Hazelwood, James Brown og ikke minst Luna-baserte Dean and Britta, uten at det føles klamt, er uansett duoens store styrke. 

Dette er tredje gang de slår seg sammen - og de må gjerne fortsette. 
To Townes van Zandt-covere har det også blitt plass til. 
Flott. 

BESTE LÅT: 
«Time Of The Season» TOR MARTIN BØE 
